<prompt> Akaretša sehlogo: Bošegong bja maabane Brithania e ile ya ikana go thekga ditlhaselo tša Saudi malebana le mafelo a marabele kua Yemen. Difofane tša ntwa tše e ka bago tše 100 tša Saudi di ile tša thuntšha bahlabani ba ba thekgwago ke Iran ba ma-Houthi maabane ge poifo e be e gola ya ntwa ya ka boomo ka Bohlabela bja Magareng magareng ga dihlopha tša ma-Sunni le ma-Shia a Boiselamo. Saudi Arabia ke mmušo o mogolo wa ma-Sunni, Iran ke wa ma-Shia. Tona ya tša ka Ntle ga Naga Philip Hammond o boletše gore Brithania e tla nea thušo ya tša thekinolotši. Ge a be a bolela kua Washington, o itše: Re tla nea thekgo go lesolo la Saudi ka tsela e nngwe le e nngwe yeo re ka kgonago ka yona, eupša go molaleng gore re ka se ke ra akaretšwa go tšeeng kgato ya tša bohlabani ka boyona. Mong Hammond o boletše gore go be go e-na le dipoifo tša gore go ka ba le ntwa yamoemedi yeo e tšwelago pele kua Yemen magareng ga Saudi Arabia, e lego mmušo o mogolo wa ma-Sunni, le Iran, e lego mmušo o mogolo wa ma-Shia. Mopresidente wa Yemen Abd-Rabbu Mansour Hadi o fihlile motseng-mošate wa Saudi Riyadh ka Labone bošego ka morago ga go tlogela botšhabelo bja gagwe kua Aden ge marabele a Houthi a be a gatela pele go fihla dikhilomithara tše sego kae tša motse wa boemakepe wa ka borwa. Ka Labone ka moka, difofane tša ntwa tša Saudi Arabia le bagwera ba tšona ba ma-Arab di ile tša hlasela ma-Huthi a ma-Shia le dihlopha tša madira a ma-Arab ao a bego a e-na le ona, ao a thopilego karolo e kgolo ya Yemen gomme a nyaka go tloša Hadi. Difofane tša ntwa di ile tša tsošološa go thuthupa motse-mošate wa Sanaa wo o bego o le ka tlase ga taolo ya ma-Houthi mantšiboeng ao, tša šišinya baagišani ka moka le go tšhoša badudi. Go begilwe gore badudi ba ka bago 39 ba bolailwe kua Sanaa. Kamogelo: Mopresidente wa Yemen Hadi ka go le letshadi o fihlile motseng-mošate wa Saudi Arabia wa Riyadh ka Labone bošego ka morago ga go tloga lefelong la gagwe la botšhabelo kua Aden. Maabane Tona ya tša ka Ntle ga Naga Philip Hammond ka go le letona o ile a lemoša ka go phulega gantwa ya ka boomoka Bohlabela bja Magareng ge difofane tša ntwa tša Saudi di dutše di tšwela pele go hlasela ka lebelo mafelo a marabele kua Yemen. Mohlabani yo a itlhamilego wa ma-Houthi o eme godimo ga marope a dintlo tšeo di sentšwego ke tlhaselo ya difofane ya Saudi kua Sanaa. Marabele a ma-Shiite a emiša dibetša tša ona nakong ya mogwanto wa go ganetša ditlhaselo tša difofane tša Saudi kua Sanaa. Bogale: Mamoseleme a ma-Shiite a swantšhitšwe a swere dibetša tša ona moyeng nakong ya mogwanto wa go ganetša tlhaselo ya difofane kua Sanaa. Monna o swantšhwa a dutše lefelong leo go thuthupišitšwego pomo go lona kgaufsi le lefelo la madira a difofane kua Sanaa. Tanka yeo e bego e rwele folaga ya mokgatlo wa go ikarola wa ka borwa, woo e bego e le...  <response>: Philip Hammond o re Brithania e tla nea thušo ya tša thekinolotši ditlhaselong tša Saudi. O itše: Go molaleng gore re ka se ke ra akaretšwa ditirong tša tša bohlabani ka botšona Difofane tša ntwa tša Saudi di tšwela pele go hlasela motse-mošate wa Yemen wo o laolwago ke marabele, e lego Sanaa. Bonyenyane batho ba 39 ba bolailwe ditlhaselong tša madira a kopanego a difofane go fihla ga bjale motseng. 